Reolennoù zo, nemedennoù zo ivez, e brezhoneg evel e yezhoù all, ha n'emañ ket ar brezhoneg en e bezh nag en holl levrioù, nag e levr Kervella, goude ma chom ar yezhadur gwellañ a-bell, din-me bepred.  Pa lennan en e levr " dour zomm" ha "buoc'h zu" ne gavan ket abeg, ha ne gavan ket ret mont d'e heul.  Pa gleven ma zad oc'h ober gant "revr gaoc'h" ha "daoulagad glas" e kave din e gwelloc'h din deskiñ digantañ evit mont d'e genteliañ diwar-benn reolennoù  levr Kervella.  Pa soñjan, e rakskrid e levr deskiñ em eus koun bezañ lennet un dra bennak evel "Bez ez eus Roparz Hemon". Petra da soñjal?